เซลิน่า เพียซ อดีตดาราช่อง3 ร้องถูกสามีบุกแย่งลูกสาวไปจากรถ
เซลิน่า เพียซ อดีตดาราสังกัดช่อง 3 และนางแบบลูกครึ่งไทย-อังกฤษ โร่ร้องศูนย์ดำรงธรรมภูเก็ต หลังถูกสามีนำชายฉกรรจ์มาบุกแย่งลูกสาวไปจากรถกลางวันแสกๆ ทำให้ครอบครัวหวาดกลัว เกรงว่าจะเกิดอันตรายแก่บุตรสาว,เมื่อเวลา 16.10 น.วันที่ 12 ก.ค.62 ที่ศูนย์ดำรงธรรม จ.ภูเก็ต น.ส.เซลิน่า เพียซ อดีตนักแสดงสังกัดช่อง 3 และนางแบบลูกครึ่งไทย-อังกฤษ พร้อมด้วยบิดา ได้เข้าร้องทุกข์กับนายสุรเชษฐ์ วรวงศ์ นิติกรประจำศูนย์ดำรงธรรม เพื่อขอความเป็นธรรม หลังถูกกรณีสามีพร้อมพวกได้เข้าล้อมรถยนต์ของตนเองและได้พาตัวบุตรสาวไปจาก โดยที่ตนเองไม่ได้ยินยอม ทำให้ตนและครอบครัวเกิดความหวาดกลัว เกรงว่าจะเกิดอันตรายแก่บุตรสาว จึงขอให้หน่วยงานที่เกี่ยวข้องช่วยเหลือ เหตุเกิดเมื่อเวลา 12.00 น. บริเวณร้านขนมจีนสะพานหิน อ.เมือง จ.ภูเก็ต,น.ส.เซลิน่า กล่าวว่า ขณะที่ตนกำลังจะถอยรถ ได้มีสัญญาณรถดังขึ้น ซึ่งตนเองคิดว่าขับรถชน จึงมองไปทางกระจก พบว่ามีรถจอดอยู่ด้านหลัง จากนั้นได้มีชายใส่เสื้อสีขาวชี้มาที่รถของตนเอง และมีชายใส่เสื้อสีดำเดินมาเปิดประตูรถของตนเอง ซึ่งขณะนั้นเหตุการณ์เกิดขึ้นเร็วมาก ตนคิดว่าตนเองถอยรถชนรถที่จอดอยู่ของคนอื่น ตนจึงเปิดประตูรถออก เพื่อจะสอบถามชายดังกล่าว แต่ชายดังกล่าวได้บอกว่า ตนเองลักพาตัวเด็กมาจากกรุงเทพฯ เลยถามกลับไปว่า เด็กที่ไหน เพราะว่าเด็กในรถคือ ลูกของตนเอง ตอนนั้นประตูฝั่งพี่เลี้ยงก็ถูกเปิดออก เพราะว่าถ้าประตูรถข้างหนึ่งเปิด ที่เหลือจะถูกเปิดออกมา ซึ่งเป็นสามีและเป็นพ่อของลูก จากนั้นได้อุ้มลูกไปเลย ทำให้ลูกตกใจและร้องไห้ ซึ่งขณะนั้นตนเองเห็นตำรวจ 2 นายและยังมีชายฉกรรจ์อีกหลายคน ซึ่งทุกคนพยายามดันไม่ให้ตนเองออกไปพบลูก จากนั้นกลุ่มชายฉกรรจ์ทั้งหมดได้พาลูกของตนออกไปอย่างรวดเร็ว พร้อมบอกให้ไปพบกันที่โรงพัก ตนยังไม่มีโอกาสได้มองลูกเลย และหลังจากที่ไปพบกันกับอดีตสามีที่โรงพัก ก็ไม่ได้พบหน้าลูกอีกเลย พบเพียงแค่ทนายของอดีตสามีเท่านั้น,จริงๆ แล้ว เรามีปัญหากันมาตลอด ตนเลยตัดสินใจเดินออกมา โดยไม่ได้บอกฝ่ายชาย แล้วมาอยู่ที่ จ.ภูเก็ต จากนั้น 1 อาทิตย์ผ่านมา อดีตสามีได้ติดต่อมาหาพ่อของตนเอง เพราะติดต่อมาทางตนไม่ได้ เพราะได้บล็อกโซเชียล ด้วยเหตุผลต้องการขอเวลาอยู่กับตัวเองสักพัก หลังจากนั้นอดีตสามีก็บินมา เพื่อขอคุยกับพ่อประมาณ 3 ชม. และขอคุยกับตน แต่พอได้คุยกันแล้ว ก็ไม่สามารถตกลงกันได้ เขาคงโมโห แล้วก็ดำเนินการอะไรของเขา,น.ส.เซลิน่า กล่าวว่า ตนไม่รู้ แต่พ่อก็พูดตลอดว่า คุณจะมาเจอลูกเมื่อไรก็ได้ ตนเองก็พูด คือ ตนไม่เคยปิดกั้น เพราะเขาก็คือพ่อ ตนแค่บอกว่าขอเวลาให้ตัวเอง การที่เราจะกลับไปคบกันเหมือนเดิม มันผ่านอะไรมาเยอะ ตนขอเวลาแค่นั้น แต่กลายเป็นว่าเขาคงเข้าใจในมุมของเขา ซึ่งตนก็เข้าใจ แต่บ้านตนไม่เคยปิดเขา อยากมาเมื่อไหร่ก็ได้ เขาก็รู้ว่าบ้านตนอยู่ไหน ตอนนี้ลูกอายุ 1 ขวบ 4 เดือน ตนเลี้ยงเขาตลอด มีเฉพาะในช่วงที่แม่ของตนป่วยอยู่โรงพยาบาล ตอนนั้นจึงนำลูกไปฝากเขาเลี้ยงบ้าง เพราะว่าตนต้องดูแลแม่ เพราะตนเป็นลูกคนเดียว ที่บ้านเขามีพี่เลี้ยง มีแม่บ้าน ก็ช่วยกัน ช่วงอยู่ภูเก็ตตนต้องหาพี่เลี้ยง เพราะว่าตนต้องทำงานและเลี้ยงลูกไปด้วย ช่วงที่ตนมีน้อง มีปัญหากันและมีมาตลอด ตั้งแต่เราท้องแล้ว ปัญหามีอยู่เรื่อยๆ ก็พยายามแก้กันเรื่อยๆ แต่คุยกันคนละภาษา เรารู้ว่ามันคุยกันไม่ได้ เรื่องการดูลูก หลังจากนี้คงต้องให้ทนายเป็นคนดูแลจัดการเรื่องนี้ เราเลี้ยงเค้ามาตลอด รู้ว่าลูกต้องการอะไร ตอนนี้ก็รู้สึกเป็นห่วงลูก ,อย่างไรก็ตามหลังเกิดเหตุ น.ส.เซลิน่า ได้เดินทางเข้าพบ พ.ต.ต.ศักดิ์ชัย ฉุนย่อง สว.สอบสวน สภ.เมืองภูเก็ต เพื่อแจ้งลงบันทึกประจำวัน ก่อนเดินทางมายังศูนย์ดำรงธรรมจังหวัดภูเก็ต ซึ่งอย่างไรก็ดีเจ้าหน้าที่จะสอบสวนข้อเท็จจริงอย่างละเอียดอีกครั้ง.
เซลิน่า เพียซ อดีตดาราสังกัดช่อง 3 และนางแบบลูกครึ่งไทย-อังกฤษ โร่ร้องศูนย์ดำรงธรรมภูเก็ต หลังถูกอดีตสามีนำชายฉกรรจ์มาบุกแย่งลูกสาวไปจากรถกลางวันแสกๆ ทำให้ครอบครัวหวาดกลัว เกรงว่าจะเกิด
เซลิน่า เพียซ,แย่งลูกสาว,สามีแย่งลูก,ร้องศูนย์ดำรงธรรม,นักแสดงช่อง3,ภูเก็ต,ข่าวทั่วไป